Akershus amt

Akershus amt var en administrativ enhet (amt) i Norge 1682–1918, som lenge bestod av de moderne fylkene Oslo og Akershus. Det var i hele sin eksistens underamt til Akershus stiftamt. I 1842 ble Christiania (Oslo) kommune utskilt fra Akershus amt, men fortsatt underlagt Akershus stiftamt; på den tiden omfattet Christiania kun et lite område i sentrum av dagens by, som var helt omgitt av Aker herred som fortsatt lå i Akershus amt. Aker måtte flere ganger avstå territorium til Christiania/Oslo og ble helt innlemmet i Oslo i 1948.

Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Akershus amt ble skilt ut fra Akershus stiftamt i 1682 og var deretter et eget underamt under Akershus stiftamt, men fikk ikke egen amtmann før 1750 og det var igjen felles amtmann med stiftamtet i årene 1763–1810 og 1815–42. 

Skrivemåte
Ved overgangen til fylker i 1919 var den offisielle skrivemåten Akershus amt, etter at 1907-reformen innførte liten forbokstav på substantiv (Amt → amt). Før 1907 var således den vanlige skrivemåten Akershus Amt (Ubunden form: Akershus). Tidligere, f.eks. i Matrikkelen av 1838 var skrivemåten Akershuus Amt og i Pontoppidans kart av 1785 står det Aggershuus Amt.

Gotisk: .

Fra 1. januar 1919 fikk Akershus amt navnet Akershus fylke.

 Fogderier i 1664 
 Aker fogderi
 Follo fogderi
 Nedre Romerike fogderi
 Øvre Romerike fogderi

 Fogderi i 1701 

 Aggers og Folloug
 Nedre Rommeriges
 Øvre Rommeriges

 Fogderi i 1890 

 Aker og Follo
 Nedre Romerike
 Øvre Romerike

 Amtmenn 

 Embedstid Navn Leveår 1682–1750 Felles med Akershus stiftamt  1750–57 Christian Rudolph Philip Gersdorff 1723–1800 1757–72 Caspar Herman von Storm 1718–77 1763–1810 Felles med Akershus stiftamt  1810–13 Eggert Christopher Knuth 1786–1813 1813–15 Poul Christian Holst (konstituert) 1776–1863 1815–42 Felles med Akershus stiftsamt  1842–55 Erik Røring Møinichen 1797–1875 1855–58 Christian Birch-Reichenwald 1814–91 1859–95 Johan Christian Collett 1817–95 1895–1918 Ole Furu 1841–1925

Kategori:Amter i Norge